
Ehituslubade väljastamine

1. ASJAOLUD JA MENETLUSE KÄIK
Narva Linnavalitsuse korralduse vastuvõtmiseks laekusid ehitiste omanikelt ehituslubade väljastamise taotlused ehitusprojektide ja riigilõivu maksekorraldustega.

Esitatud ehitusprojektid vastavad Majandus- ja kommunikatsiooniministri 25.09.2010. a määruse nr 67 „Nõuded ehitusprojektile”.
Seega, ehitusloa andmiseks takistusi ei ole ning ehitistele võib väljastada ehitusloa.

2.    ÕIGUSLIKUD ALUSED

2.1. Kohaliku omavalitsuse korralduse seadus § 30 lõike 1 punkt 2 kohaselt valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2. Ehitusseaduse § 23 lõike 1 kohaselt ehitusloa väljastab ja tunnistab kehtetuks kohalik omavalitsus.

2.3. Narva linna ehitusmääruse §24  lg 4 ja 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
3. OTSUS
Väljastada ehitusload alljärgnevatel aadressidel:
3.1.  Oru tn 30 üksikelamu rekonstrueerimiseks ja laiendamiseks;
3.2.  Varju tn 151 (Suur Primorskoje AÜ asuva) aiamaja püstitamiseks;
3.3.  Roosi tn 6 (Družbaplus AÜ asuva) aiamaja laiendamiseks ja rekonstrueerimiseks;
3.4.  Päeva tn 16 (Rubiini Aed AÜ asuva) aiamaja rekonstrueerimiseks;
3.5.  Elektrijaama tee 59 11. Energiaploki hüdralise tuhaärastuse bagerpumpa rekonstrueerimiseks;
3.6.  Elektrijaama tee 29 ja 29b 110 kV kabelliini ehitamiseks.
4. RAKENDUSSÄTTED
4.1.  Käesolev korraldus jõustub seadusega ettenähtud korras.

4.2.  Käesolevat korraldust on võimalik vaidlustada Tartu Halduskohtu Jõhvi  kohtumajas 30 päeva jooksul arvates korralduse teatavakstegemisest.  

